L 237/460
HR
Službeni list Europske unije
26.9.2023.
Aranžmani o nepredviđenim isplatama zaposlenima ili dioničarima kao prodavateljima (primjena točke 52. podtočke (b)) B54
Aranžmani o nepredviđenim isplatama zaposlenima ili dioničarima kao prodavateljima mogu biti nepred­ viđena naknada za stjecanje u poslovnoj kombinaciji ili odvojene transakcije, što ovisi o prirodi samog aranžmana.
Razumijevanje razloga zbog kojih ugovor o stjecanju sadržava odredbu o nepredviđenim ispla­ tama, o tome tko je inicirao takav aranžman i kad su ga strane zaključile može biti korisno za utvrđivanje prirode aranžmana.
B55
Ako nije jasno je li sporazum o isplatama zaposlenima ili dioničarima kao prodavateljima sastavni dio razmjene za stečenika ili je transakcija odvojena od poslovne kombinacije, stjecatelj bi trebao razmotriti sljedeće: (a) neprekinut radni odnos— uvjeti nastavka radnog odnosa s dioničarima kao prodavateljima koji postaju ključni zaposlenici mogu biti naznaka aranžmana o nepredviđenoj naknadi za stjecanje.
Relevantni uvjeti za nastavak radnog odnosa mogu biti ugrađeni u ugovor o radu, ugovor o stjecanju ili neki drugi dokument.
Aranžman o nepredviđenoj naknadi za stjecanje kojim se pravo na isplate automatski gubi u slučaju prestanka radnog odnosa smatra se naknadom za rad nakon poslovne kombinacije.
Aranžmani u kojima prestanak radnog odnosa ne utječe na nepredviđene isplate mogu upućivati na to da su nepredviđene isplate dodatna naknada za stjecanje, a ne naknada za rad; (b) trajanje neprekinutog radnog odnosa— ako je potrebno razdoblje radnog odnosa jednako ili dulje od razdoblja isplate nepredviđene naknade, ta činjenica može upućivati na to da su nepredviđene isplate u osnovi naknada za rad; (c) razina naknade za rad— situacije u kojima su naknade za rad zaposlenima, osim nepredviđenih isplata, na realnoj razini u usporedbi s onima drugih ključnih zaposlenika u spojenom subjektu mogu upućivati na to da su nepredviđene isplate dodatna naknada za stjecanje, a ne naknada za rad; (d) inkrementalne isplate zaposlenima— ako dioničari kao prodavatelji koji ne postanu zaposlenici prime niže nepredviđene naknade po dionici od onih koje prime dioničari kao prodavatelji koji postanu zaposlenici spojenog subjekta, ta činjenica može upućivati na to da je inkrementalni iznos nepredviđenih isplata dioničarima kao prodavateljima koji postaju zaposlenici naknada za rad; (e) broj dionica u vlasništvu— relativni broj dionica u vlasništvu dioničara kao prodavatelja koji ostanu na ključnim radnim mjestima može biti pokazatelj aranžmana o nepredviđenoj naknadi za stjecanje.
Na primjer, ako dioničari kao prodavatelji koji su vlasnici gotovo svih dionica u stečeniku ostaju na ključnim radnim mjestima, onda ta činjenica može upućivati na to da je aranžman u osnovi aranžman o podjeli dobiti radi isplate naknade za rad nakon poslovne kombinacije.
S druge strane, ako su dioničari kao prodavatelji koji ostaju na ključnim radnim mjestima bili vlasnici tek manjeg broja dionica stečenika i svi dioničari kao prodavatelji primaju isti iznos nepredviđene naknade za stjecanje po dionici, onda ta činjenica može upućivati na to da su nepredviđene isplate dodatna naknada za stjecanje.
Treba uzeti u obzir i vlasničke udjele prije stjecanja koje su držale osobe povezane s dioničarima kao prodavateljima koji ostaju na ključnim radnim mjestima, kao što su članovi obitelji; (f) veza s vrednovanjem— ako se inicijalna naknada za stjecanje prenesena na datum stjecanja temelji na donjoj granici raspona utvrđenog pri vrednovanju stečenika i ako se formula za nepredviđene isplate odnosi na taj pristup vrednovanju, ta činjenica može upućivati na to da su nepredviđene isplate dodatna naknada za stjecanje.
S druge strane, ako formula za nepredviđene isplate odgovara prethodnim aranžmanima o podjeli dobiti, ta činjenica može upućivati na to da je takav aranžman u osnovi isplata naknade za rad; (g) formula za određivanje naknade za stjecanje— formula na temelju koje se određuju nepredviđene isplate može biti korisna pri utvrđivanju sadržaja aranžmana.
Na primjer, ako se nepredviđena isplata utvrđuje na temelju nekog pokazatelja dobiti, to može upućivati na to da je obveza nepredviđena naknada za stjecanje u poslovnoj kombinaciji te da je formula namijenjena za određivanje ili provjeru fer vrijednosti stečenika.
Suprotno tome, nepredviđena isplata u određenom postotku dobiti može upućivati na to da je obveza prema zaposlenima aranžman o podjeli dobiti radi isplate naknade zaposlenima za pružene usluge;